

# Быелга төзелеше планлаштырылган авыл клубларының барысы буенча да эшләр 1 мартка кадәр башланырга тиеш

*22.02.2013*


Авыл клублары” программасы нигезендә, быел Татарстан районнарында 46 яңа мәдәният йорты төзелергә тиеш. 35 объектта бүген инде эшләр башланган. 10 объектта эшләр оештыру стадиясендә булса, уналты объектның фундаменты салынган, тагын 9 ында инде диварларын салуга керешкәннәр. Бүген ТР Хөкүмәт йортында Президент Рөстәм Миңнеханов рәислегендә узган республика киңәшмәсендә быелга планлаштырылган барлык объектларда 1 мартка кадәр эшләрне башлау бурычы куелды. Моның өчен бернинди киртә юк, документлар тәртиптә, подрядчылар сайланган, дип искәртелде киңәшмәдә.

* “Татар-Информ” МА*
Быелга төзелеше планлаштырылган авыл клубларының барысы буенча да эшләр 1 мартка кадәр башланырга тиеш